Številka: 007-0010/2020-11

Datum: 24. 4. 2023

**OBČINA KOMEN**

**OBČINSKI SVET**

**Zadeva: Predlog Odloka o spremembah Odloka o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen – skrajšani postopek**

1. **Naslov**

Odloka o spremembah Odloka o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen – skrajšani postopek

1. **Uvod**

***Pravna podlaga:***

* Zakon o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE; v nadaljevanju ZLS),
* Zakon o pogrebni in pokopališki dejavnosti (Uradni list RS, št. 62/16 in 3/22 – ZDeb),
* Zakon o gospodarskih javnih službah (Uradni list RS, št. 32/93, 30/98 – ZZLPPO, 127/06 – ZJZP, 38/10 – ZUKN in 57/11 – ORZGJS40),
* Statut Občine Komen (Uradni list RS 80/09, 39/14, 39/16).

***Razlogi za sprejem in ocena stanja***

Občinski svet Občine Komen je na svoji 14. redni seji dne 23. 12. 2020 sprejel Odlok o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen. Odlok je bil objavljen v Uradnem listu RS št. 3/2021 ter je pričel veljati petnajsti dan po objavi. Na podlagi spremenjenega odloka bo objavljen ponovni javni razpis za podelitev koncesije za opravljanje 24- urne dežurne pogrebne službe.

***Cilji in načela***

Temeljni cilj sprejetja odloka so uskladitve Odloka s stališčem županov ter popravek manjših napak v besedilu odloka.

***Ocena finančnih in drugih posledic***

Sprejem odloka ne predstavlja dodatnih finančnih obremenitev.

***Osebno ime in naziv zunanjega strokovnjaka ali firma in naslov pravne osebe, ki je sodelovala pri pripravi akta***: /

1. **Besedilo členov**

Besedilo členov je v prilogi.

**Obrazložitev po členih:**

1. člen: natančno je opredeljen odlok, ki se spreminja ter popravek 8. člena odloka,
2. člen: določen je popravek 12. člena odloka,
3. člen: določen je popravek prvega odstavka 24. člena odloka,
4. člen: določen je popravek prvega odstavka 25. člena odloka,
5. člen: določen je pričetek veljavnosti odloka.
6. **Obrazložitev**

Občine Divača, Komen, Sežana in Hrpelje-Kozina so v Uradnem listu RS, št. 167/2021 z dne 22. 10. 2021 pod št. Ob-3146/21 objavile Javni razpis za dodelitev koncesije za opravljanje obvezne občinske gospodarske javne službe 24-urne dežurne pogrebne službe v Občini Divača, Občini Komen, Občini Sežana in Občini Hrpelje-Kozina. Na objavljeni javni razpis je prispela ena ponudba (podjetje KSP d.d.). Ponujena cena je bila izdelana v skladu z Uredbo o metodologiji za oblikovanje cen 24 - urne dežurne službe (Uradni list RS, št. 5/18). K ponudbi je ponudnik priložil Elaborat o oblikovanju cen 24-urne dežurne pogrebne službe za leto 2022 v Občinah Sežana, Hrpelje-Kozina, Komen in Divača št. IT/391-22. O ponudbi ponudnika so bili seznanjeni župani vseh štirih občin, 19. 05. 2022 je bil sklican sestanek, na katerem so župani oziroma njihovi namestniki (zastopniki) ugotovili, da je cena 24 - urne dežurne pogrebne službe v občinah Divača, Komen, Sežana in Hrpelje -Kozina visoka oz nadpovprečna. Župani so se potem še na koordinaciji 18. 1. 2023 odločili, da se postopek razpisane koncesije zaključi, ter da se čimprej prične z novim postopkom za obdobje 5ih let ter le za 24- urno dežurno pogrebno službo.

Glede na dogovor na nivoju županov so strokovne službe vseh štirih občin pregledale odlok ter predlagale nekatere spremembe v skladu s predlogom županov.

* Dosedanji 8. člen je določal obvezo oz. dolžnost izvajalca javne službe (koncesionarja) da opravlja strokovno – tehnične in upravne naloge javne službe. S spremembo je ta obveza omiljena, koncedent se lahko odloči, da bo opravljanje strokovno- tehničnih nalog in upravnih nalog z javnim pooblastilom podelil koncesionarju.
* Dosedanji 12. člen določa podelitev koncesije za obdobje trajanja 15 let. S spremembo se to obdobje skrajša na 5 let z možnostjo podaljšanja za 2 leti.
* Dosedanji 24. člen določa za izbiro koncesionarja uporabo postopka konkurenčnega dialoga v skladu z določili zakona, ki ureja javna naročanja. S spremembo se ukine obveznost uporabe postopka konkurenčnega dialoga ter se omogoči uporabo tudi drugih postopkov (v skladu z 39. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23) lahko naročnik uporabi naslednje postopke odprti postopek, omejeni postopek, konkurenčni dialog; partnerstvo za inovacije, konkurenčni postopek s pogajanji, postopek s pogajanji z objavo, postopek s pogajanji brez predhodne objave, postopek naročila male vrednosti).
* Dosedanji prvi odstavek 25. člena opredeljuje povezavo na drugi odstavek 23. člena. S spremembo se opredeli pravilna navedba oziroma povezava na drugi odstavek 24. člena.

Postopek sprejema odloka:

Postopek za sprejem odloka je določen v VI. Poglavju Poslovnika občinskega sveta Občine Komen (Uradni list RS 80/09, 39/14). Občinski svet praviloma razpravlja o predlogu odloka na dveh obravnavah. Občinski svet se lahko na obrazložen predlog predlagatelja odloka odloči, da bo na isti seji opravil dve obravnavi predloga odloka, v primeru, da gre:

* za manj zahtevne spremembe in dopolnitve,
* prenehanje veljavnosti splošnega akta ali njegovih posameznih določb v skladu z zakonom,
* uskladitve z zakonom, državnim proračunom ali drugimi predpisi države oziroma občine,
* spremembe in dopolnitve v zvezi z odločbami ustavnega sodišča,
* prečiščena besedila aktov.

Odločitev o obravnavi predloga odloka na isti seji ne more biti sprejeta, če ji nasprotuje najmanj ena tretjina navzočih članov sveta.

Ker gre v primeru obravnave Predloga Odloka o spremembah Odloka o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen za manj zahtevne spremembe, predlagamo, da občinski svet v skladu s 86. členom Poslovnika občinskega sveta Občine Komen obravnava predlagani odlok v skrajšanem postopku.

|  |  |
| --- | --- |
| Pripravila:  Mag. Andreja Štok |  |
|  | **mag. Erik Modic, župan** |

|  |  |
| --- | --- |
| Komenski_grb_-_barvno  ***Občina Komen***  ***Občinski svet***  ***Komen 86***  ***6223 Komen*** |  |

*Številka:*

*Datum:*

*Na podlagi 16. člena Statuta Občine Komen (Ur.l. RS 80/09, 39/14, 39/16) je občinski svet Občine Komen na svoji \_\_\_\_\_. redni seji, dne \_\_\_\_\_\_ sprejel naslednji*

***SKLEP***

*Sprejme se Odlok o spremembah Odloka o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen.*

*Ta sklep velja takoj.*

|  |  |
| --- | --- |
|  | ***Mag. Erik Modic, župan*** |

Na podlagi 29. člena Zakona o lokalni samoupravi (Uradni list RS, št. 94/07 – uradno prečiščeno besedilo, 76/08, 79/09, 51/10, 40/12 – ZUJF, 14/15 – ZUUJFO, 11/18 – ZSPDSLS-1, 30/18, 61/20 – ZIUZEOP-A in 80/20 – ZIUOOPE; v nadaljevanju ZLS) in 16. člena Statuta Občine Komen (Uradni list RS 80/09, 39/14, 39/16) je občinski svet Občine Komen na \_\_\_\_\_\_. seji, dne \_\_.\_\_.\_\_\_\_ sprejel

**ODLOK**

**o spremembah Odloka o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen**

1.

V Odloku o predmetu in pogojih za podelitev koncesije za opravljanje obvezne gospodarske javne službe 24-urne dežurne pogrebne službe v Občini Komen (Uradni list RS št. 3/2021) se v prvem odstavku 8. člena za besedilom *»Izvajalec javne službe«* doda beseda *»lahko«*.

*2.*

12. člen odloka se spremeni tako, da se glasi:

*»Koncesija se podeli za obdobje petih (5) let z možnostjo podaljšanja za dve (2) leti.«*

3.

Prvi odstavek 24. člena se spremeni tako, da se glasi:

*»Za izbiro koncesionarja se uporabi postopek v skladu z določili zakona, ki ureja javno – zasebno partnerstvo, ob smiselni uporabi določil zakona, ki ureja javno naročanje in zakona, ki ureja gospodarske javne službe.«*

4.

Prvi odstavek 25. člena se spremeni tako, da se glasi:

*»Koncesionarja izbere občinska uprava z upravno odločbo na podlagi predloga strokovne komisije iz drugega odstavka 24. člena tega odloka.«*

5.

Ta odlok začne veljati naslednji dan po objavi v Uradnem listu Republike Slovenije.

|  |  |
| --- | --- |
| Številka:  Datum: |  |
|  | **Mag. Erik Modic, župan** |